钦定古今图书集成/理学汇编/学行典/第194卷 > 金彦文
## 钦定古今图书集成/理学汇编/学行典/第194卷 > 金彦文

按《休宁县志》：“金彦文，邑中市人。生三岁丧父，七岁舅
夺母志，祖抚育成人。家贫，采薪负米，以供旦夕。祖殁，
殡葬尽力。母复寡，迎归孝养。母病，斋祷愿以身代。母
卒，庐墓三年，朝夕哭泣。忽一夜虎过，不害。明日，人观
其迹惊异。永乐十五年，里长状其事于礼部，监察御
史唐亲临核实以闻。”